1921. a  sündinud Lembit A. jätkas konstaabli ametis 1941. a sügisel. Selle ameti juurde kuulus ka osalemine kommunistlikus tegevuses süüdistatavate ülekuulamisprotsessidel. Nõukogude ametnikud töötasid 1940-41 Eestis, 1942-44 N Liidu tagalas läbi Eesti Vabariigis toimunud kommunistide üle peetud kohtuprotsesside materjalid, mille tulemusel vormistati kaardid kõigi protsessil tunnistusi andnud isikute kohta, tsiteerides kaardil ka tunnistajate ütlusi. Sama praktika jätkus 1945. aastast kuni 1970. a lõpuni, mil vaadati läbi saksa ajal toimunud kohtuprotsessid. Protsessidel osalenute tunnistusi kasutati nii süüdistava kui kompromiteeriva materjalina isikute mõjutamisel. Lembitu kaardil on järgmine märge: esineb kommunistlikus tegevuses süüdistatud A. Nikolai nimele koostatud juurdlustoimikus leiduvates ülekuulamisprotokollides kui Väinjärve 1. rajooni konstaabli kohusetäitja Järvamaal, kes 27.-28.11.1941 kuulas üle tunnistajaid.